钦定古今图书集成/历象汇编/庶征典/第095卷 > 《悯旱》杨万里
## 钦定古今图书集成/历象汇编/庶征典/第095卷 > 《悯旱》杨万里

鸣鸠唤雨如唤晴，水车夜啼声彻明。乖龙懒睡未渠
醒，阿香推热呼不应。下田半湿高全坼，幼秧欲焦老
差碧。书生所向便四壁，卖浆逢寒步逢棘。还家浪作
饱饭谋，买田三岁两无秋。一门手指百二十，万斛量
不尽穷愁。小儿察我惨不乐，旋沽村酒聊相酌。更哦
《子美醉时歌》，焉知饥死捐沟壑。水车哑哑止复作。